ድሕሪ ናይ ዝሓለፈ ዓርቢ፡ ኣብ ክልተ መሳጊድ ዝተኻይደ ሂወት 50 ሰባት ዝቐዘፈ መጥቃዕቲ፡ እቲ ናይቲ ሃገር ናይ ብረት ምውናን ሕጊ ዓቢ ኣቕልቦ ህዝቢ ስሒቡ ጸኒሑ። ቀዳመይቲ ምኒስተር ኣርደርን ሓድሽ ሕጊ ስጋብ 11 ሚያዝያ ዘሎ እዋን ክድንገግ ተኽእሎታት ከምዘሎ ገሊጻ። መንነት ናይቶም ኣብቲ ናይ ዝሓለፈ ዓርቢ መጥቃዕቲ ዝሞቱ ሰባት ከምዝተረጋገጸን ሓደ ሰብ ድማ ብቕትለት ከምዝተኸሰሰን ኮምሽነር ማይክ ቡሽ ገሊጹ። እቲ ብልዕልና ጽዓዱ ዝጣበቕ ኣውስትራልያዊ ብሬንቶን ታራንት ብጀካ እቲ ናይ ቅትለት ክሲ ካልእ ክስታት ክቐርበሉ ተኽእሎታት ከምዘሎ ተገሊጹ። ብሬንቶን ኣብ 2017 ብረት ንኽውንን ዘኽእሎ ፈቓድ ረኺቡ። ምንጪ ስእሊ, AFP እንታይ ለውጢ ክግበር ኢዩ፡ መዓስ'ከ?
